|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****OPĆINSKO VIJEĆE** |

KLASA: 400-01/23-01/22

URBROJ:2140-27-2-23-4

Stubičke Toplice, 13.12.2023.

Na temelju članka 75. st. 1. Zakona o sportu (Nar. nov. br. 141/22) i članka 25. t. 3. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13, 15/18 i 7/21), Općinsko vijeće Općine Stubičke Toplice na svojoj 22. sjednici održanoj dana 13. prosinca 2023. godine donijelo je

**DRUGU IZMJENU ODLUKE O PROGRAMU JAVNIH POTREBA U SPORTU ZA 2023. GODINU**

**I.**

Drugom izmjenom proračuna Općine Stubičke Toplice za 2023. godinu osigurana su sredstva za financiranje javnih potreba u sportu u iznosu od 91.768,42 eura.

**II.**

Javne potrebe u sportu za koje se osiguravaju sredstva u proračunu Općine Stubičke Toplice su:

1. poticanje razvoja i promocije sporta
2. provođenje sportskih aktivnosti djece, mladeži i studenata,
3. djelovanje sportskih udruga,
4. sportska priprema, domaća i međunarodna natjecanja te opća i posebna zdravstvena zaštita sportaša,
5. sportsko rekreativne aktivnosti građana,
6. sportske aktivnosti djece s teškoćama u razvoju
7. planiranje, izgradnja, održavanje i korištenje sportskih građevina značajnih za Općinu Stubičke Toplice

**III.**

Program javnih potreba u sportu obuhvaća podupiranje rada i projekata udruga s područja Općine Stubičke Toplice, sukladno rezultatima natječaja, pokroviteljstvo sportskih manifestacija.

Izvor sredstava za financiranje javnih potreba u sportu je proračun Općine – opći prihodi i primci i kapitalne pomoći iz državnog proračuna.

**IV.**

Za javne potrebe u sportu osiguravaju se sredstva kako slijedi:

|  |  |  |  |  |
| --- | --- | --- | --- | --- |
| **Redni broj** | **Naziv aktivnosti** | **Oznaka stavke u proračunu** | **Prva izmjena plana za 2023. godinu (eura)** | **Druga izmjena plana za 2023. godinu (eura)** |
| 1. | Projekti i programi udruga u sportu | A101401 | 15.930,00 | 14.650,00 |
| 2. | Manifestacije u funkciji sporta | A101402 | 8.620,00 | 14.910,00 |
| 3. | Izgradnja i opremanje rekreacijskog centra Strmec Stubički | K101403 | 57.428,42 | 59.708,42 |
| 4. | Modernizacija malonogometnog igrališta u Strmcu Stubičkom | K101404 | 16.550,00 | 2.500,00 |
| **U K U P N O:** | **98.528,42** | **91.768,42** |

Predsjednik Općinskog vijeća

 Općine Stubičke Toplice

Tomislav Mlinarić